গুৱাহাটী মহানগৰীৰ উপকণ্ঠ অঞ্চল চন্দ্ৰপুৰৰ পাণবাৰী ষ্টেশ্যনৰ সমীপৰ কুৰকুৰীয়াত এখন মালবাহী ৰে'ল আজি দিনৰ ১১-২০ মিনিটত দুৰ্ঘটনাগ্ৰস্ত হয়। লামডিঙৰ পৰা গুৱাহাটী অভিমুখী মালবাহী এক্সপ্ৰেছখন লাইনচ্যুত হৈ বাগৰি পৰে।
দুৰ্ঘটনাগ্ৰস্ত ৰে'লখনৰ মুঠ ৫২ টা দবাৰ মাজৰ ২৬ টা দবাই লাইনৰ কাষত আৰু লাইনতে বাগৰি পৰে। জানিব পৰা মতে ৰে'লখনৰ দবাসমূহ খালী আছিল।
এক সূত্ৰই জানিবলৈ দিয়া মতে দ্ৰুতগতিত অহাৰ বাবেই ৰে'লখন দুৰ্ঘটনাগ্ৰস্ত হোৱাৰ সন্দেহ কৰা হৈছে।
ইতিমধ্যে ঘটনাস্থলীত ৰে'ল বিভাগৰ লোক উপস্থিত হৈছে আৰু প্ৰাৰম্ভিক অনুসন্ধান আৰম্ভ কৰিছে। ৰে'ল বিভাগৰ পৰা দুৰ্ঘটনাৰ কাৰণ সম্পৰ্কে এতিয়ালৈএকো জানিব দিয়া নাই।
আনহাতে, দুৰ্ঘটনা সংঘটিত হোৱাৰ ফলত ক্ষতিগ্ৰস্ত হৈ পৰা ট্ৰেক নিৰ্মাণৰ বাবে যিহেতু বহু সময়ৰ প্ৰয়োজন হ'ব সেয়েহে এই পথেৰে উজনি নামনিৰ ৰে'ল চলাচল সম্প্ৰতি বন্ধ ৰখা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
